แถลงพระอาการ “พระองค์โสม” ฉบับที่ 2 ทรงรู้พระองค์ดีขึ้น-เคลื่อนไหวพระวรกายได้มากขึ้น
ผู้สื่อข่าวรายงานว่า ในวันนี้ (18 ก.พ.2562) สำนักพระราช …
18 ก.พ. 2562

ผู้สื่อข่าวรายงานว่า ในวันนี้ (18 ก.พ.2562) สำนักพระราชวังออกแถลงการณ์ เรื่อง พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จไปประทับ ณ โรงพยาบาลจุฬาลงกรณ์ สภากาชาดไทย ฉบับที่ 2 ความว่า
“ตามที่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ได้เสด็จไปประทับ ณ โรงพยาบาลจุฬาลงกรณ์ สภากาชาดไทย เมื่อคืนวันศุกร์ที่ 1 กุมภาพันธ์ พุทธศักราช 2562 เพื่อรักษาพระอาการพระโลหิตออกที่พระสมอง และความดันพระโลหิตสูงนั้นวันนี้ คณะแพทย์ที่ถวายการรักษาได้แจ้งว่า พระอาการโดยรวมดีขึ้น ทรงรู้พระองค์ดีขึ้น สามารถเคลื่อนไหวพระวรกายได้มากขึ้น ผลการตรวจเอกซเรย์คอมพิวเตอร์พระสมองพบว่า ขนาดก้อนพระโลหิตในพระสมองไม่เพิ่มขึ้น ความดันพระโลหิตควบคุมได้ดี คณะแพทย์มีความเห็นว่า ยังจำเป็นต้องอยู่ในการดูแลของคณะแพทย์อย่างใกล้ชิด จึงได้กราบทูลขอประทานพระอนุญาตให้ประทับที่โรงพยาบาลจุฬาลงกรณ์ สภากาชาดไทย และทรงงดพระกรณียกิจต่อไปอีกสักระยะหนึ่ง”
